ai4bharat/Pralekha huggingface dataset:
بندرگاہوں، جہاز رانی اور آبی راستوں کی وزارت
کرناٹک میں ساگرمالا پروگرام کے تحت 7 تیرتی ہوئی جیٹیز کو منظوری دی گئی
سیاحت، مقامی معیشت کو فروغ دینے، روزگار کے مواقع بڑھانے کے لیے 100فیصد گرانٹ کی منظوری
تیرتی ہوئی جیٹیز سیاحت کے شعبے کے لیے انقلابی تبدیلی کا باعث ہیں۔ یہ ساگرمالا پروگرام کے تحت بندرگاہوں، جہاز رانی اور آبی گزرگاہوں کی وزارت  کے کلیدی اقدامات میں سے ایک ہے، جس کا مقصد تیرتی جیٹیوں کے ایک منفرد اور اختراعی تصور کو فروغ دینا اور تیار کرناہے جو کہ ہندوستان کی ماہی گیری اورسیاحت سے متعلق سرگرمیوں کے لئے استعمال ہونے والی زیادہ بھیڑ والی چھوٹی بندرگاہوں کا متبادل حل ہے۔
کرناٹک میں، گروپورا ندی اور دریائے نیتراوتی پر واقع 7 تیرتی جیٹی پروجیکٹوں کو وزارت نے حال ہی میں منظوری دی ہے۔ یہ منصوبے سلطان باتھری، بنڈارو فیری، سینڈ پٹ بنگری، شمالی سینڈبار، اولڈ پورٹ، جیپیناموگارو اولڈ فیری، اور کسابہ بینگری میں واقع ہیں، اور سیاحت کو بڑھائیں گے ، روزگارپیداکریں گےاور پورے جغرافیائی خطے میں صنعتوں میں زبردست دولت پیدا کریں گے۔ دیہی علاقوں کو بہتر علاقائی انفراسٹرکچر اور سیاحت سے متعلق ترقیاتی منصوبوں کے ذریعے پیدا ہونے والے روزگار کے بہتر مواقع سے سب سے زیادہ فائدہ ہوگا۔ ساگرمالاپروگرام کے تحت وزارت کے ذریعہ ان منصوبوں کو 26 کروڑروپے کی 100فیصد فنڈنگ کی منظوری دی گئی ہے۔
بندرگاہوں ، جہازرانی اور آبی گزرگاہوں کی وزارت کے مرکزی وزیر،جناب سربانند سونووال نے کہا کہ ‘‘عزت مآب وزیر اعظم جناب نریندر مودی جی کی بصیرت مند قیادت میں حکومت ایک آتم نربھر بھارت کی تعمیر کے لیے ‘‘سب کا ساتھ، سب کا وکاس، سب کا وشواس، سب کا پریہاس’’ کے نظریات کے لیے پرعزم ہے اور اسی کے مطابق ملک بھر میں ساگرمالا کے تحت مختلف اقدامات کو نافذ کیا جا رہا ہے۔ کرناٹک میں 27 پراجکٹس ہیں، جن کی مالیت 1428کروڑ روپے ہے جس میں ساگرمالا سے ان پروجیکٹوں کے لیے کل منظور شدہ فنڈز611 کروڑروپے ہیں۔ اب تک، 70 کروڑ روپے کے تین منصوبے کامیابی سے مکمل ہو چکے ہیں۔650 کروڑروپے کے 18 منصوبے کرناٹک میری ٹائم بورڈ کے لیے منظورکئے جاچکے ہیں ۔’’
تیرتی ہوئی جیٹیوں میں متعدد ایپلی کیشنز ہیں جن میں میریناس، چھوٹی بندرگاہیں، فشنگ ہاربرز، فش لینڈنگ سینٹرز اور واٹر ڈروم شامل ہیں۔ روایتی جیٹیوں پر ان کے کئی فوائد ہیں جن میں ماحول دوست ہونا، طویل شیلف لائف ہونا اور آسانی سے دوبارہ ترتیب دیئے جانے کے قابل ہونا ہے۔
بندرگاہوں، جہاز رانی اور آبی گزرگاہوں کی وزارت نے ماضی قریب میں بین الاقوامی رہنما اصولوں پر عمل کرتے ہوئے چند پائلٹ پراجیکٹس کو کامیابی سے نافذ کیا ہے۔ ان میں گوا میں مسافروں کی تیرتی ہوئی جیٹیوں کا قیام، دریائے سابرمتی پر واٹر ایروڈروم اور سردار سروور ڈیم  شامل ہیں جن کے بہترین نتائج برآمد ہو رہے ہیں۔ وزارت کے اسی طرح کے 80 سے زیادہ پروجیکٹ کرناٹک کے ساحلی پٹی کے ساتھ ساتھ ساحلی برادری کی مجموعی ترقی اور بہتری کے لیے ترقی کے مختلف مراحل میں ہیں۔
نائب صدر جمہوریہ ہند کا سکریٹریٹ
نائب صدر جمہوریہ نے بدھ پورنیما کے موقع پر ملک کے لوگوں کو مبارکباد دی
نائب صدر جمہوریہ، جناب ایم وینکیا نائیڈو نے بدھ پورنیما کے موقع پر لوگوں کو مبارکباد دی ہے۔ ان کے پیغام کا مکمل متن درج ذیل ہے:
’’میں بدھ پورنیما کے مقدس موقع پر اپنے ملک کے باشندوں کو دلی مبارکباد اور نیک خواہشات پیش کرتا ہوں۔
دنیا کے عظیم ترین روحانی پیشواؤں میں سے ایک، بھگوان بدھ نے گہرے حقائق کی تعلیم دی۔ ان کی تعلیمات کا مقصد ہماری تکلیفوں کے بنیادی اسباب کا پتہ لگانا اور بیدار لوگوں کو تکلیف سے آزاد کرنا تھا۔
بے شک، بھگوان بدھ اور ان کا ’دھم‘ روشنی کا بہترین ذریعہ ہے، جو اخلاقیات، طمانیت اور خوشی کے راستے پر ہماری رہنمائی کرتا ہے۔
آئیے، ہم اس مبارک موقع پر بھگوان بدھ کے ذریعے دکھائے گئے عالمگیر دوستی، رحمدلی اور برابری کے اصولوں پر چلنے کا عہد کریں۔‘‘
وزیراعظم کا دفتر
وزیر اعظم نے بھارتی فوج کے سابق سربراہ جنرل ایس ایف راڈرِگْس کے انتقال پر تعزیت کا اظہار کیا
نئی دہلی، 4/مارچ 2022 ۔ وزیر اعظم جناب نریندر مودی نے بھارتی فوج کے سابق سربراہ جنرل ایس ایف راڈرِگْس کے انتقال پر گہرے رنج و غم کا اظہار کیا ہے۔
ایک ٹوئیٹ میں وزیر اعظم نے کہا کہ
’’جنرل ایس ایف راڈرِگْس کے انتقال سے رنجیدہ ہوں۔ قوم ان کی غیرمعمولی خدمات اور بھارت کو مضبوط تر بنانے کی سمت میں ان کے تعاون کے لئے، ان کی ممنون رہے گی۔ ان کی گہری اسٹریٹیجک معلومات کے لئے ان کا احترام کیا جاتا تھا۔ میرے خیالات ان کے اہل خانہ اور دوستوں کے ساتھ ہیں۔ ریسٹ اِن پیس۔‘‘
سٹرک ٹرانسپورٹ اور شاہراہوں کی وزارت
جناب نتن گڈکری نے کہا کہ جاپان کے ساتھ مشترکہ پروجیکٹ انٹیلیجنٹ ٹرانسپورٹ سسٹم  اور ماحول دوست نقل و حمل کے شعبوں میں بڑے پیمانے پر ڈیجیٹل تبدیلی کے لیے شروع کیے جائیں گے
روڈ ٹرانسپورٹ اور شاہراہوں کے مرکزی وزیر جناب نتن گڈکری نے جناب کویچی ہاگیوڈا اور جناب ہیروشی سوزوکی کی قیادت میں جاپانی وفد کے ساتھ بات چیت کے دوران ڈیجیٹل ٹیکنالوجی سے چلنے والی آئی ٹی ایس خدمات کے نفاذ کے ساتھ شاہراہوں کی ترقی، انتظامیہ اور نگرانی کے شعبے میں جاپان کے ساتھ تعاون کے لیے ہندوستان کی بھرپور حمایت کا اعادہ کیا۔
جناب گڈکری نے کہا کہ ہند-جاپان جوائنٹ ورکنگ گروپ ، مسافروں اور مال برداری کے لیے سڑک کے بہترین بنیادی ڈھانچے فراہم کرکے مل کر کام کرے گا اور ہندوستان کو اس کے پائیدار ٹرانسپورٹ کے اہداف حاصل کرنے میں مدد کرے گا۔ انہوں نے کہا کہ انٹیلیجنٹ ٹرانسپورٹ سسٹم  اور ماحول دوست نقل و حمل کے شعبوں میں بڑے پیمانے پر ڈیجیٹل تبدیلی کے لیے مشترکہ منصوبے شروع کیے جائیں گے۔
وزیر موصوف نے کہا کہ وزیر اعظم جناب نریندر مودی کی قیادت میں ہندوستان نے ہمیشہ ہندوستان کی ایکٹ ایسٹ پالیسی کے تحت جنوب مشرقی اور مشرقی ایشیا کے ممالک کے ساتھ اپنی مصروفیات کے مرکز میں ہند-بحرالکاہل کو رکھا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-365
(Visitor Counter : 78
وزیراعظم کا دفتر
وزیر اعظم چار جون کو سی ایس آئی آر سوسائٹی کی میٹنگ کی صدارت کریں گے
وزیر اعظم جناب نریندرمودی چار جون کو دن میں گیارہ بجے ویڈیو کانفرنسنگ کے ذریعہ سائنس اور صنعتی تحقیق کی کاؤنسل  کی میٹنگ کی صدارت کریں گے۔ اس موقع پر سائنس اور ٹیکنالوجی کے وزیر مملکت بھی موجود ہوں گے۔
یہ سوسائٹی ، سائنس اور ٹیکنالوجی کی وزارت کے تحت سائنسی اور صنعتی تحقیق کے محکمے کا ایک حصہ ہے۔ اس کی سرگرمیاں پورے بھارت میں 37 لیباریٹریوں اور 39متعلقہ مراکز کے ذریعہ انجام دی جارہی ہیں۔ ممتا ز سائنسداں، صنعتکار ، اور سائنٹیفک وزارتوں کے سینئر عہدیدار اس سوسائٹی میں شامل ہیں جس کی سالانہ میٹنگ ہوتی ہے۔
کوئلے کی وزارت
کوئلے کی وزارت کے ڈیجیٹل نظام کے ساتھ یونیفائیڈ لاجسٹک انٹرفیس پلیٹ فارم کا انٹیگریشن شروع ہو گیا ہے
یونیفائیڈ لاجسٹکس انٹرفیس پلیٹ فارم کول لاجسٹکس میں فیصلہ سازی میں قدر میں اضافہ کرے گا - کول سکریٹری
کوئلہ کی وزارت کے سکریٹری جناب امرت لال مینا نے آج نئی دہلی میں وزارت کوئلہ کے ڈیجیٹل سسٹم کے ساتھ یونیفائیڈ لاجسٹک انٹرفیس پلیٹ فارم  کے انضمام کے سلسلے میں ایک میٹنگ کی صدارت کی۔ میٹنگ میں وزارت کے سینئر افسران، کول انڈیا لمیٹڈ کے چیئرمین، ایس سی سی ایل، این ایل سی آئی ایل اور ایم سی ایل کے سینئر افسران نے بھی شرکت کی۔ یونیفائیڈ لاجسٹک انٹرفیس پلیٹ فارم پورٹل پر این آئی سی ڈی سی ٹیم کی طرف سے ایک تفصیلی پریزنٹیشن دی گئی۔
یونیفائیڈ لاجسٹکس انٹرفیس پلیٹ فارم مختلف سرکاری اداروں کے لیے لاجسٹکس ایکو سسٹم کے لیے ایک ڈیجیٹل گیٹ وے کے طور پر ابھرا ہے تاکہ ٹریک/ٹریس، تصدیق، دستاویز کی ڈیجیٹلائزیشن، پروسیس آٹومیشن کے ساتھ ساتھ ٹریکنگ سروسز کے لیے سسٹم کے دستیاب ڈیٹا تک رسائی حاصل کی جا سکے۔ اس وقت سات وزارتوں میں 33 سسٹمز 106 اے پی آئیز کے ذریعے مربوط ہیں، جس میں اسٹیک ہولڈرز کی رسائی کے لیے 1600 سے زیادہ ڈیٹا فیلڈز شامل ہیں۔
کوئلہ سکریٹری نے میٹنگ کے دوران کہا، "یولپ کوئلے کے آپریشنز میں مرئیت اور شفافیت کو بڑھا کر کوئلے کی نقل و حرکت کو اہمیت دیں گے اور باخبر فیصلہ سازی میں مدد کریں گے۔ ہم ڈیجیٹل اقدامات کی نشاندہی کریں گے جو یونیفائیڈ لاجسٹک انٹرفیس پلیٹ فارم کے تحت اٹھائے جاسکتے ہیں اور اس کے نفاذ کے لیے ایک روڈ میپ بنائیں گے۔
یونیفائیڈ لاجسٹک انٹرفیس پلیٹ فارم میں ایک وقف پورٹل ہے جو ڈیٹا کی درخواست کے عمل کو آسان، تیز اور شفاف بناتا ہے۔ پورٹل تک رسائی "https://goulip.in/" کے ذریعے کی جا سکتی ہے۔ ستمبر 2022 میں وزیر اعظم جناب نریندر مودی کے ذریعہ اپنے آغاز کے سات مہینوں کے اندر، یونیفائیڈ لاجسٹکس انٹرفیس پلیٹ فارم پورٹل - Goulip.in نے یونیفائیڈ لاجسٹک انٹرفیس پلیٹ فارم کے ذریعے ڈیٹا تک رسائی کی خواہش کے ساتھ صنعت کے 490 سے زیادہ نمائندوں کی رجسٹریشن حاصل کی ہے جن میں سے 76 نجی صنعتوں نے پہلے ہی یونیفائیڈ لاجسٹک انٹرفیس پلیٹ فارم کے فائدے کے لیے این ڈی اے پر دستخط کیے ہیں۔ ان نجی کمپنیوں کی جانب سے 30 سے زائد ایپلی کیشنز پہلے ہی تیار کی جا چکی ہیں اور یونیفائیڈ لاجسٹک انٹرفیس پلیٹ فارم کے ذریعے ڈیٹا استعمال کر رہی ہیں۔
کوئلہ سکریٹری نے کوئلہ کمپنیوں کو ہدایت کی کہ وہ ان مسائل کی نشاندہی کریں جن کا وہ اس وقت سامنا کر رہے ہیں اور یونیفائیڈ لاجسٹک انٹرفیس پلیٹ فارم کے انضمام کے ذریعے حل تلاش کرنے کی کوشش کریں۔ انہوں نے یونیفائیڈ لاجسٹکس انٹرفیس پلیٹ فارم ٹیم پر زور دیا کہ وہ بہتر تفہیم کے لیے کوئلے کی کانوں کا دورہ کریں۔
۔۔۔۔
ش ح۔ا س۔ ت ح ۔
U–4641
(Visitor Counter : 47
وزارت خزانہ
ٹائر تین تا چار مراکز پر زیادہ توجہ کے ساتھ ہندوستان میں اے ٹی ایم کی رسائی کو بڑھانے کے لیے وائٹ لیبل اے ٹی ایمس 
ریزرو بینک آف انڈیا  نے مطلع کیا ہے کہ ملک میں اے ٹی ایم کی رسائی کو آگے بڑھانے کے لیے ٹائر تین تا چار مراکز پر زیادہ توجہ دینے كے ساتھ غیر بینک کمپنیوں کو ملک میں وائٹ لیبل اے ٹی ایم  قائم کرنے، ان کی ملکیت اور چلانے کی اجازت دی گئی ہے۔ یہ بات مرکزی وزیر مملکت برائے خزانہ ڈاکٹر بھاگوت کسن راؤ کراڈ نے آج راجیہ سبھا میں ایک سوال کے تحریری جواب میں بتائی۔
وزیر نے كہا كہ ڈبلیو ایل ایز بینکوں کے ذریعہ جاری کردہ کارڈ  کی بنیاد پر ہندوستان میں بینکوں کے صارفین کو بینکنگ خدمات فراہم کرتے ہیں۔ نقد رقم کی فراہمی کے علاوہ، ڈبلیو ایل ایز بہت سی دوسری خدمات/سہولیات پیش کر سکتے ہیں جن میں منجملہ اور چیزوں کے یہ شامل ہیں:
i۔ اکاؤنٹ کی معلومات
ii۔ کیش ڈپازٹ
iii۔بل کی باقاعدہ ادائیگی
۔ivمنی/مختصر بیان نكالنا
v۔پن کی تبدیلی
vi۔چیک بک کی درخواست
وزیر موصوف نے بتایا کہ ڈبلیو ایل ایز کی موجودگی میں اضافہ اور ان کی عملداری اور کام کاج کو بہتر بنانے کے لیے درج ذیل اقدامات كیے گئےہیں:
 آر بی آئی نے 30 دسمبر 2016 کے اپنے سرکلر کے ذریعے وائٹ لیبل اے ٹی ایم آپریٹرز  کو کیش سورسنگ کی رکاوٹوں کو دور کرنے کے لیے ریٹیل آؤٹ لیٹس سے کیش حاصل کرنے کی اجازت دی ہے۔
 ڈبلیو ایل اے کی تعیناتی کو مزید تحریک دینے اور مزید غیر بینک کھلاڑیوں کو اے ٹی ایمس کی صنعت میں داخل ہونے کی ترغیب دینے کے لیے،آر بی آئی نے اپنے 7 مارچ 2019 کے سرکلر کے ذریعے ڈبلیو ایل اے او کو اجازت دی ہے كہ وہ: ریزرو بینک  اور کرنسی چیسٹ سے براہ راست حد سے اوپر ہول سیل نقد خریدیں۔ کوآپریٹو بینکوں اور علاقائی دیہی بینکوں سمیت کسی بھی شیڈول بینک سے کیش نكالیں۔ بل کی ادائیگی اور انٹرآپریبل کیش ڈپازٹ خدمات پیش کریں، غیر مالیاتی مصنوعات / خدمات سے متعلق اشتہارات ڈسپلے کریں، اور اس کے علاوہv) ) بینکوں کو اجازت ہے کہ وہ مجاز ڈبلیو ایل ایز کے ساتھ شراکت میں کو-برانڈڈ اے ٹی ایم کارڈ جاری کریں اور ڈبلیو ایل ایز تك 'آن- اَس' لین دین کے فائدے كا دائرہ بڑھا دیں۔
آر بی آئی نے 15 اکتوبر 2019 کی پریس ریلیز کے ذریعے ڈبلیو ایل ایز کے لیے آن-ٹیپ مجازیت کو فعال کر دیا ہے۔
وزیر موصوف نے مزید بتایا کہ چار مجاز غیر بینک ادارے ملک میں وائٹ لیبل اے ٹی ایم چلا رہے ہیں۔
مزید معلومات فراہم كرتے ہوئے وزیر موصوف نے بتایا کہ آر بی آئی کے کنزیومر ایجوکیشن اینڈ پروٹیکشن ڈپارٹمنٹ نے بتایا ہے کہ ڈبلیو ایل اے کے خلاف 01 اپریل 2022 سے 30 جون 2023 تک 98 شکایات موصول ہوئی ہیں۔ ایسی شکایات آر بی آئی کے کنزیومر ایجوکیشن اینڈ پروٹیکشن سیل  کے دائرہ کار میں آتی ہیں۔ سی ای ہی سیز كی طرف سےکیس کی خوبیوں، دستیاب دستاویزی ثبوت اور ریگولیٹڈ اینٹٹی  سے موصول ہونے والے تبصروں اور موجودہ ریگولیٹری رہنما خطوط پر اس کی پابندی کی بنیاد پر ہر شکایت کا جائزہ لیا جاتا ہے۔
زراعت اور کاشتکاروں کی فلاح و بہبود کی وزارت
مرکزی وزیر زراعت جناب نریندر سنگھ تومر نے گوالیر میں قومی باغبانی بورڈ مرکز کا اختتام کیا
گوالیر میں NHBکا مرکز خطے میں باغبانی کو فروغ دیگا، شمالی مدھیہ پردیش کے 21ضلعوں کو اس سے فائدہ پہنچے گا
مرکز کی جانب سے زراعت کی ترقی اور کسانوں کے فائدے کے لیے کثیر جہتی کوششیں کی جا رہی ہیں۔ جناب تومر
باغبانی کے قومی بورڈ کی سرگرمیوں اور اسکے پروگراموں کو آگے لے جاتے ہوئے زراعت اور کسانوں کی بہبود کی وزارت ، حکومت ہند نے مدھیہ پردیش میں یہ مرکزکھولا ہے۔ زراعت اور کسانوں کی بہبود کے مرکزی وزیر جناب نریندر سنگھ تومر نے گوالیر میں قومی باغبانی بورڈ  کے نئے مرکز کا افتتاح کیا ۔
NHB، اعلیٰ تکنیکی تجارتی باغبانی کے مربوط فروغ اور ملک میں فصل کی کٹائی کے بعد کے بندوبست ، اشیاء کو درجہ حرارت کے اعتبار سے محفوظ بنانے کا ذمہ دار ہے اور اسکے ملک میں مختلف مقامات پر مراکز /دفاتر ہیں اور تقریباً ہر ریاست میں کم از کم ایک مرکز ضرور ہے جہاں سے اسکی مختلف اسکیموں اور سرگرمیوں پر عمل درآمد ہوتا ہے، نگرانی کی جاتی ہے اور تال میل کیا جاتا ہے ۔ یوپی اور مہاراشٹر جیسے بڑی ریاستوں میں انکی جغرافیہ اور کام کی مقدار کو دیکھتے ہوئے ایک سے زیادہ مرکز کام کر رہے ہیں۔
ملک کی دوسری سب سے بڑی ریاست مدھیہ پردیش گزشتہ چند برس سے باغبانی کے شعبے میں تیزی سے خود کو متنوع بنا رہی ہے۔ یہ ریاست ملک میں سبزیوں کی پیداوار کرنے والا تیسرا اور پھلوں میں پانچویں سب سے بڑی ریاست ہے ۔
اس موقع پر اظہار خیال کرتے ہوئے جناب تومر نے کہا کہ باغبانی کا شعبہ مدھیہ پردیش کا ابھرتا ہوا سیکٹر ہے۔ مدھیہ پردیش کا گوالیر ڈویژن ریاست کے شمال میں واقع ہے ۔
مدھیہ پردیش میں باغبانی کے زبردست امکانات کو دیکھتے ہوئے باغبانی کے قومی بورڈ کا نیا مرکز اس خطے میں باغبانی کے فروغ میں زبردست کردار ادا کریگا ۔ اس سے نہ صرف گوالیر خطے کے بلکہ شمالی مدھیہ پردیش کے 21ضلعوں کے کسانوں کو فائدہ پہنچے گا ۔
وزیر زراعت نے مزید کہا کہ اس وقت باغبانی کے مرکزی بورڈ کا ایک ہی مرکز ہے جو بھوپال میں واقع ہے۔ ریاست کے وسیع تر جغرافائی علاقے اور بہت سے اضلاع اور علاقوں کے بھوپال سے فاصلے کو دیکھتے ہوئے کسانوں کو NHBکی اسکیموں سے فائدہ حاصل کرنے اور باغبانی کے شعبے میں تازہ ترین پیش رفت کی تکنیکی رہنمائی حاصل کرنے میں دشواری آتی ہے۔
مدھیہ پردیش کے ڈبہ بند خوراک محکمے کے وزیر  جناب بھرت سنگھ کشواہا اور گوالیر کے ایم پی جناب وویک نرائن شیجوالکر نے گوالیر خطے میں NHBکا سینٹر کھولے جانے پر مرکزی وزیر زراعت کا شکریہ ادا کیا ۔
اس موقع پر ضلع پنچایت چیرمن محترمہ منیشا یادو، مقامی نمائندے اور کسان موجود تھے۔ NAFEDکے ایم ڈی سنجیو چڈھا، NHBکے ایم ڈی جناب راج بیر سنگھ، مرکزی زراعت سکریٹری جناب سنجے اگروال اور دیگر افسران نے ورچوئل طریقے سے پروگرام میں شرکت کی۔
امور داخلہ کی وزارت
مرکزی وزیرداخلہ، کل نئی دلی میں بمسٹیک میں شامل ساتھی ملکوں کے لئے منشیات کی ناجائز تجارت کی روک تھام کے بارے میں کانفرنس کا افتتاح کریں گے
نئی دہلی 12 فروری 2020 ۔ مرکزی وزیرداخلہ جناب امت شاہ بمسٹیک  میں شامل ساتھی ملکوں کے لئے منشیات کی ناجائز تجارت کی روک تھام کے سلسلے میں کل نئی دلی میں ایک دوروزہ کانفرنس کا افتتاح کریں گے۔
2018 میں کاٹھمنڈو میں منعقدہ چوتھی بمسٹیک چوٹی کانفرنس کے دوران وزیر اعظم جناب نریندر مودی کے عہد کی پیروی میں نارکوٹکس کنٹرول بیورو  اس کانفرنس کا انعقاد کررہا ہے ۔ امید ہے کہ یہ کانفرنس منشیات کی ناجائز تجارت سے خطرات میں اضافے اور ان خطرات کو ختم کرنے کے لئے ضروری اجتماعی اقدامات پر تبادلہ خیال کا ایک موقع فراہم کرے گی۔ ممبر ملکوں کی طرف سے کئے جانے والے بہترین اقدامات سے واقفیت حاصل کرکے ان خطرات کو ختم کیا جاسکتا ہے۔بمسٹیک میں شامل ہر ایک ملک کے وفدوں کو کانفرنس میں شرکت کی دعوت دی گئی ہے۔اس کے علاوہ بھارت میں مختلف مرکزی اور قانون نافذکرنے والی ریاستی ایجنسیوں اور دیگر ساجھیداروں کو بھی اس میں شرکت کرنے کی دعوت دی گئی ہے۔
منشیات کی ناجائزتجارت کے بدلتے ہوئے منظرنامے میں ایشیا کے ملک منشیات کی ناجائز تجارت سے زیادہ متاثر ہورہے ہیں اور بمسٹیک ، جنوبی ایشیا اور جنوب مشرقی ایشیائی ملکوں کے درمیان ایک اہم سلسلہ ہونےکی وجہ سے اس عالمی خطرے سے نمٹنے کےسلسلے میں انتہائی موثر پلیٹ فارم ثابت ہوسکتا ہے۔بمسٹیک ایک علاقائی تنظیم ہے ، جو خلیج بنگال کے ساحلی اور متصل علاقوں میں واقع سات ملکوں پر مشتمل ہے ۔ ان ملکوں میں بھارت کے علاوہ بنگلہ دیش ، بھوٹان ، میانما ،نیپال ،سری لنکا اور تھائی لینڈ شامل ہیں۔ یہ ممالک مل کر ایک علاقائی اتحاد بن گئے ہیں۔
خلیج بنگال کے ذریعہ علاقائی کنکٹوٹی اور تجارت ، پورے بمسٹیک علاقے کی مشترکہ خوشحالی اور اقتصادی ترقی کے لئے ضروری ہے ۔ البتہ بلارکاوٹ سمندری رسائی فراہم کرنے کے لئے سمندر میں ساحل سمندر تک سلامتی چیلنج ایک بڑے خطرے کی حیثیت رکھتے ہیں۔ان چیلنجوں میں سب سے بڑا چیلنج سمندر کے ذریعہ منشیات کی ناجائزتجارت ہے ۔اس کی روک تھام کے لئے ضروری ہے کہ سمندر میں اجتماعی کوششیں کی جائیں ، جن میں ساتھی ملکوں کے مابین کارروائی میں موثر تعاون کو اور معلومات کے تبادلے کو مزید مستحکم بنانا شامل ہے۔این سی بی کے ذریعہ حال ہی میں میتھم فیتا من  پکڑے جانے سے یہ حقیقیت ثابت ہوجاتی ہے کہ خلیج بنگال کا علاقہ منشیات کی ناجائز کی لعنت سے متاثر ہے ۔
نارکوٹک ڈرگس اینڈ سائتھو ٹراپک سبس ٹینسیز  قانون کے تحت این سی بی مرکزی حکومت کی کارروائیوں اور اختیارات کو بروئے کارلانے کے لئے ایک اہم ادارہ ہے ۔ اس کے علاوہ بھارت میں منشیات کی ناجائز تجارت کی روک تھام کے قانون پرعمل درآمد کے لئے یہ نوڈ ل ایجنسی کی حیثیت سے کام کرتا ہے ۔ ملک میں منشیات کی ناجائزتجارت کی روک تھام سے متعلق مختلف مرکزی اور ریاستی حکومتوں کی متعدد ایجنسیوں کے ذریعہ کی جانے والی کارروائیوں میں یہ ادارہ تعاون کرتا ہے ۔اس کے علاوہ منشیات اور زہریلے مادوں کی ناجائز تجارت سے
متعلق تمام معاملات میں بین الاقوامی سطح پر یہ ادارہ بھارت سرکار کی نوڈل ایجنسی کے طور پر خدمات انجام دیتا ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج۔ رم
U-718
(Visitor Counter : 74
کوئلے کی وزارت
تجارتی کوئلہ کان کی نیلامی کا پہلادن ۔ چوتھی قسط
جھارکھنڈ، مہاراشٹر اور اوڈیشہ کی چار مکمل طور پر دریافت شدہ کوئلہ کانیں نیلامی کے لیے پیش کی گئیں
مشترکہ کوئلے کے ذخائر 498.10 ملین ٹن تک پہنچے
[کوئلہ کانیں  ایکٹ، 2015 کے تحت نیلامی کی 14ویں قسط]
کانیں اور معدنیات  ایکٹ، 1957 کے تحت نیلامی کی چوتھی قسط]
کوئلہ کی وزارت نے 16 دسمبر 2021 کو سی ایم ایس پی ایکٹ کی 14ویں قسط اور ایم ایم ڈی آر ایکٹ کی چوتھی قسط کے تحت تجارتی کان کنی کے لیے کوئلے کی کانوں کی نیلامی شروع کی تھی۔ ای نیلامی کے پہلے دن، چار کوئلے کی کانیں  نیلامی کے لیے پیش کی گئیں اور کانوں کی تفصیلات درج ذیل ہیں:-
- چاروں کوئلے کی کانیں مکمل طور پر دریافت شدہ کوئلے کی کانیں ہیں۔
- کوئلے کی ان کانوں کے کل ارضیاتی ذخائر 498.10 ملین ٹن ہیں۔
- ان کوئلے کی کانوں کے لیے مجموعی پی آر سی 10.76 ملین ٹن سالانہ ہے۔
پہلےدن کے نتائج حسب ذیل ہیں:
|
|
نمبرشمار
|
|
کان کا نام
|
|
ریاست
|
|
پی آر سی

|
|
ارضیاتی ذخائر

|
|
اختتامی بولی داخل کرنے والے
|
|
ریزو قیمت

|
|
حتمی پیش کش

|
|
1
|
|
رابوڈی او سی پی
|
|
جھار کھنڈ
|
|
2.50
|
|
133.17
|
|
ٹوئینٹی فرسٹ سنیچری مائننگ پرائیویٹ لمٹیڈ/ 242211
|
|
4.00
|
|
6.00
|
|
2
|
|
چینورا
|
|
مہاراشٹر
|
|
0.256
|
|
17.85
|
|
بی ایس اسپات لمٹیڈ/ 64979
|
|
4.00
|
|
53.00
|
|
3-4
|
|
اتکل بی 1 اور اتکل بی2
|
|
اوڈیشہ
|
|
8.00
|
|
347.08
|
|
جندل اسٹیل اینڈ پاور لمٹیڈ/64898
|
|
4.00
|
|
15.25
وزیراعظم کا دفتر
وزیر اعظم نے، کرنل  ایچ کے سچدیوا کی اہلیہ، محترمہ اوما سچدیوا سے ملاقات کی
وزیر اعظم جناب نریندر مودی نے شریمتی اوما سچدیوا سے ملاقات کی۔ 90 سالہ خاتون نے، وزیر اعظم کو اپنے آنجہانی شوہر کرنل  ایچ کے سچدیوا کی لکھی ہوئی 3 کتابوں کی کاپیاں پیش کیں۔
ٹویٹس کی ایک سیریز میں، وزیر اعظم نے کہا؛
’’آج میں نے محترمہ اوما سچدیوا جی کے ساتھ ایک یادگار بات چیت کی۔ وہ 90 سال کی ہیں اوربھگوان نے انہیں بہت زیادہ توانائی اور رجائیت کے جذبے سے نوازا ہے۔ ان کے شوہر، کرنل  ایچ کے سچدیوا، ایک قابل احترام وسیع تجربہ کارشخص تھے۔ اوما جی جنرل ویدملک جی کی موسی ہیں‘‘۔
’’اوما جی نے مجھے اپنے آنجہانی شوہر کی لکھی ہوئی 3 کتابوں کی کاپیاں دیں۔ ان میں سے دو گیتا سے وابستہ ہیں اور تیسری کتاب، جس کا عنوان ہے 'خون اور آنسو' ،کرنل  ایچ کے سچدیوا کےتقسیم کے ہولناک دورکے تجربات اوران کی زندگی پر اس کے اثرات کا ایک متحرک بیان ہے‘‘۔
’’ہم نے، ان لوگوں کو خراج تحسین پیش کرنے کے طور پر جنہوں نے، تقسیم کی وجہ سے مصائب کا سامنا کیا، اپنی زندگیوں کی ازسرنو تعمیر کی اور قومی ترقی میں اپنی حصہ رسدی کی، 14 اگست کو تقسیم کے ہولناک یادگاری دن کے طور پر منانے کے ہندوستان کے فیصلے پر تبادلہ خیال کیا ۔وہ انسانی لچک اور استقامت کا مظہر ہیں‘‘۔
وزیراعظم کا دفتر
وزیراعظم نےمیوزک کمپوزر رِکّی کیج کو تیسرا گریمی ایوارڈ جیتنے کے لئے مبارک باد دی
وزیراعظم جناب نریندر مودی نےمیوزک کمپوزر رِکّی کیج کو اُن کا تیسرا گریمی ایوارڈ جیتنے پر انہیں مبارک باد دی ہے۔
وزیراعظم نے ٹوئیٹ کیا کہ‘‘ ایک اور کامیابی کے لئے ایٹ رِکّی کیج کو مبارک باد، آپ کو آنے والی کوششوں کے لئے نیک خواہشات۔’’
۔۔۔۔۔۔۔۔۔۔۔۔۔۔۔۔۔۔
ش ح۔ح ا۔ ق ر
U-1290
(
اسٹیل کی وزارت
سرکاری شعبے کی اسٹیل کمپنیوں کے ذریعہ 1554 بستروں والے جمبو کووڈ کیئر اسپتال کھولے گئے
نئی دہلی، 19 جولائی 2021، اسٹیل کے مرکزی وزیر جناب رام چندر پرساد سنگھ نے آج لوک سبھا میں ایک تحریری جواب میں بتایا کہ ملک میں سرکاری شعبے کی اسٹیل کمپنیوں نے عالمی وبا کے دوران اپنے وسائل کا استعمال کرتے ہوئے اپنے اسٹیل پلانٹوں میں درج ذیل جمبو کووڈ کیئر اسپتال / سہولتیں شروع کی ہیں۔اس مقصد کے لئے حکومت کے ذریعہ کوئی رقم مختص نہیں کی گئی:
|
|
اسٹیل پی ایس یو
|
|
پلانٹ/ مقام
|
|
بستروں کی تعداد
|
|
کل
|
|
راشٹریہ اسپات نگم لمیٹیڈ 
|
|
وشاکھا پٹنم
|
|
440
|
|
440
|
|
اسٹیل اٹھارتی آف انڈیا لمیٹیڈ 
|
|
بوکارو
|
|
500
|
|
1114
|
|
بھِلائی
|
|
114
|
|
راور کیلا
|
|
100
|
|
بمپور
|
|
200
|
|
درگا پور
|
|
200
|
|
میزان
|
|
1554
۔۔۔۔۔۔۔۔۔۔۔
ش ح۔ا گ۔ن ا۔

U-6717
(Visitor Counter : 105
کوئلے کی وزارت
کیپٹیوکانوں سے کوئلہ پروڈکشن میں غیر معمولی اضافہ
آئندہ مالی برس تک یہ پروڈکشن 120 ملین کے بقدر تک پہنچنے کا قوی امکان ہے
نئی دہلی، 04 دسمبر 2021:
کیپٹیو کانوں سے کوئلہ پروڈکشن اس سال ماہ نومبر تک پہلے ہی 50 ملین ٹن تک پہنچ چکا ہے اور جاری مالی برس  کے دوران اس کے 85 ملین ٹن تک پہنچ جانے کی امید ہے جو کہ گزشتہ برس کے 62 ملین ٹن کے مقابلے میں غیر معمولی طور پر زائد ہے۔
کوئلہ پیداواریت میں مزید اضافے کے لیے کوئلے کی وزارت کے سکریٹری ڈاکٹر انل کمار جین نے گھریلو کوئلے کے افزوں مطالبات کو دیکھتے ہوئے وزارت کے سینئر افسران کے ساتھ نئے کوئلہ بلاکوں کی ترقی کو متاثر کرنے والے ماحولیات اور جنگلاتی منظوریوں سے متعلق مسائل کا جائزہ لیا۔ آئندہ مالی برس 2022۔23 کے دوران کیپٹیو کانوں سے کوئلہ پیداواریت کے 120 ملین ٹن تک پہنچ جانے کی امید ہے۔
اس حصولیابی سے گھریلو کوئلہ پروڈکشن میں آتم نربھر بھارت کے خواب کی مزید تکمیل ہوگی۔
وزارت دفاع
چیف آف دی ایئر اسٹاف کا سری لنکا کا دورہ
نئی دہلی 03 مارچ 2021:ایئر چیف مارشل آر کے ایس بھدوریا پی وی ایس ایم اے وی ایس ایم وی ایم اے ڈی سی، چیف آف دی ایئر اسٹاف آج کولمبو پہنچے۔ اس دورے کی دعوت سری لنکا ایئر فورس  کے کمان دارر ایئر مارشل سدرشن پتیرانا نے دی تھی۔ ایس ایل اے ایف اپنا 70 واں یوم تاسیس 02 مارچ 21 کو منا رہا ہے اور 05 مارچ 21 کو اس کی دونوں یونٹوں کو پریسیڈنٹس کلر سے نوازا جائے گا۔
ان کے دورے کے ایک حصے کے طور پر چیف آف دی ایئر اسٹاف 03 مارچ 21 کو افتتاحی تقریب میں شرکت کریں گے۔ فلائی پاسٹ اور ایروبٹک ڈسپلے اس تقریب کا حصہ ہے۔ گیلے فیس کولمبو میں ہوائی شو میں سوریہ کرن اور سارنگ ایروبٹک ڈسپلے ٹیموں اور تیجس ایل سی اے پر مشتمل ہندستانی فضائیہ کے ایک دستے کی شرکت ہوگی۔ ہندستانی فضائیہ کا دستہ 21 فروری کو کولمبو پہنچا۔ فلائی پاسٹ دوعشروں قبل ایس ایل اے ایف کی گولڈن جوبلی تقریبات میں ہندستانی فضائیہ کی سوریہ کرن ڈسپلے ٹیم کی کارکردگی کی یاد دلانے والا اور نمایاں ہوگا۔
دو روزہ دورے کے دوران چیف آف دی ایئر اسٹاف مختلف معززین اور سری لنکا کی مسلح افواج کی سروسیز کے سربراہان کے ساتھ بات چیت کرنے کریں گے۔
برّی اور فضائی تربیت، پیشہ ورانہ فوجی تعلیم ، ایچ اے ڈی آر اور آپریشنل بہترین طریق کار کے شعبوں میں قیمتی تجربات کی ساجھیداری کے لئے ہندستانی فضائیہ اور ایس ایل اے ایف نے گذشتہ برسوں میں مستقل تعاون پسندانہ تبادلہ کیا ہے اور ہیڈ کوارٹر کی سطح پر ایئر اسٹاف کی بات چیت کے ذریعے باقاعدگی سے بات چیت کی ہے۔ حالیہ برسوں میں یہ بھی دیکھا گیا ہے کہ دونوں ملکوں کی فضائیہ نے دونوں ممالک میں خدمات انجام دینے والے اہلکاروں اور اہل خانہ کے تبادلے کے دوروں کے ذریعے باضابطہ مصروفیات بڑھائی ہیں۔
ایئر شو کے افتتاح کے دن کے چیف آف دی ایئر اسٹاف کی موجودگی سے ہندستانی فضائیہ - ایس ایل اے ایف تعلقات کی مضبوطی کو تقویت ملی ہے۔
اس دورے سے موجودہ تعاون پسندانہ عمل کو مزید تقویت ملے گی اور باہمی دلچسپی کی نئی راہیں کھلیں گی۔
نیتی آیوگ
راؤ اندرجیت سنگھ نے منصوبہ بندی کے مرکزی وزیر مملکت  کی ذمہ داریاںسنبھالیں
انہوں نے کہا کہ 2022 تک نئے بھارت کے لئے کئے جانے والے کاموں پر توجہ مرکوز کی جائے گی
سب کی شمولیت والی ترقی اورفروغ ہماری ترجیحات ہیں
نئیدہلییکم جون۔جناب راؤ اندرجیت سنگھ نے نیتی آیوگ میں آج بتاریخ 2019 -06-03 کو منصوبہ بندی کے مرکزی وزیر مملکت  کی ذمہ داریاں سنبھالیں ۔ انہوں نے کا کہ 2022 تک نئے بھارت کے لئے کئے جانے والے کاموں پر توجہ مرکوز کی جائے گی۔ مرکزی وزیر نے یہ بھی کہا کہ سب کی شمولیت والی ترقی اور ہمہ جہت فروغ ، ترجیحی میدان ہوں گے۔
انہوں نے کئے گئے کاموں میں پیش رفت کے جائزے کے لئے نیتی آیوگ کےسینئیر افسران کے ساتھ ایک مختصر میٹنگ بھی کی۔
وزیر موصوف کامختصر خاکہ حیات
جناب راؤ اندرجیت سنگھ ہریانہ کے علاقے ریواڑی میں 11فروری 1950 کو پیدا ہوئے تھے۔انہیں 2019 کی 17ویں لوک سبھا میں گروگرام کی نمائندگی کے لئےچنا گیا ہے ۔ انہوں نےدلی یونیورسٹی کے شعبہ قانون سے ایل ایل بی کی ڈگری اور دلی یونیورسٹی کے ہندوکالج سے بی اے آنرز کی ڈگری حاصل کی ۔
انہوں نے منصوبہ بندی کے مرکزی وزیر مملکت  شہری ترقی کےوزیر مملکت ، ہاؤسنگ اور شہری غریبی دور کرنے کے وزیر مملکت کی حیثیت سے 5 جولائی 2016 سے 3 ستمبر 2017 تک خدمات انجام دیں ۔ وہ 9 نومبر 2014 سے 5 جولائی 2016 تک دفاع کے وزیر مملکت رہے ۔ انہوں نے منصوبہ بندی کے وزیر مملکت  کی حیثیت سے اور 27 مئی 2014 سے 9 نومبر 2014 تک دفاع کے وزیر مملکت کے طور پر خدمات انجام دیں ۔
لوک سبھا کے ممبر پارلیمنٹ کے طور پر یہ ا ن کی پانچویں مدت ہے ۔اس سے پہلے انہوں نے 2014 میں سولہویں لوک سبھا میں اور2009 میں 15 ویں لوک سبھا میں گروگرام لوک سبھا حلقے کی نمائندگی کی اور 2004 میں 14ویں لوک سبھا اور 1998 میں 12ویں لوک سبھا میں موہندر گڑھ لوک سبھا حلقے کی نمائندگی کی ۔ انہیں 1977 سے 1982 تک ،1982سے 1987 تک ،1991سے 1996 تک اور 2000سے 2004 تک ہریانہ کے جتوسنا ودھان سبھا حلقے کے لئے چار مرتبہ رکن اسمبلی بھی چنا گیا۔ وہ 1991سے 1996 تک ہریانہ سرکار میں کابینہ وزیر رہے اور ماحولیات وجنگلات اور میڈیکل وٹیکنیکل تعلیم کے قلمدان سنبھالے ۔ انہوں نے 1986سے 1987 تک ہریانہ میں خوراک اور سول سپلائز کے وزیر مملکت  کےفرائض انجام دئے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-2281
(Visitor Counter : 92